**Dohoda o pracovnej činnosti**

uzatvorená podľa § 228a zákona č. 311/2001 Z.z. Zákonníka práce v znení neskorších predpisov (ďalej len „Zákonník práce“)

**Zamestnávateľ:**

Obchodné meno: ........................................................................

Sídlo: ........................................................................

IČO: ........................................................................

Štatutárny zástupca: ........................................................................

(ďalej len„zamestnávateľ“)

**a**

**Zamestnanec:**

Titul, meno a priezvisko: ........................................................................

Bydlisko: ........................................................................

Dátum narodenia:  ........................................................................

Rodné číslo: ........................................................................

IBAN: ........................................................................

Banka: ........................................................................

(ďalej len„zamestnanec“)

sa dohodli na uzatvorení tejto dohody o pracovnej činnosti (ďalej len „dohoda“):

**Článok I**

**Úvodné ustanovenie**

1. Predmetom tejto dohody o pracovnej činnosti je záväzok zamestnanca vykonávať pre zamestnávateľa práce, ktoré čo do rozsahu podľa článku III tejto dohody nepresiahnu hranicu 10 hodín týždenne, stanovenú všeobecne záväzným právnym predpisom a záväzok zamestnávateľa vyplatiť zamestnancovi odmenu za vykonávanú prácu dohodnutú v článku IV tejto dohody.

**Článok II**

**Pracovná úloha**

1. Zamestnanec sa zaväzuje vykonávať pre zamestnávateľa ............................................................................................................................................

(vypísať, na akú pracovnú činnosť sa zamestnanec prijíma + charakteristika a stručný popis práce)

**Článok III**

**Rozsah práce**

1. Zamestnávateľ so zamestnancom sa dohodli na rozsahu prác .................... hodín týždenne (dohodnutý čas nesmie presiahnuť 10 hodín týždenne) na splnenie pracovných úloh. Dohoda o pracovnej činnosti sa uzatvára na dobu určitú od .................... do .....................

**Článok IV**

**Odmena**

1. Za riadne vykonávanú prácu zodpovedajúcu dohodnutým podmienkam, vyplatí zamestnávateľ zamestnancovi odmenu vo výške .................... .
2. Odmena bude zdanená, zúčtovaná a poukázaná zamestnancovi na bankový účet zamestnanca uvedený v záhlaví tejto zmluvy.
3. Odmena je splatná pozadu za mesačné obdobie, najneskôr do .................... (napr. do 15. dňa) mesiaca za predchádzajúci mesiac.
4. Zmenu čísla bankového účtu sa zamestnanec zaväzuje okamžite písomne oznámiť zamestnávateľovi. V prípade porušenia uvedenej povinnosti zamestnávateľ nenesie zodpovednosť za omeškanie vyplatenia mzdy.

**Článok VI**

**Ukončenie dohody**

1. Dohodu o pracovnej činnosti možno ukončiť nasledovnými spôsobmi:

a) písomnou dohodou účastníkov dohody o jej ukončení, podpísanou oboma účastníkmi dohody,

b) výpoveďou,

c) okamžitým skončením pracovného pomeru.

1. Výpoveďou môžu ukončiť dohodu obaja účastníci dohody (zamestnávateľ aj zamestnanec), a to aj bez uvedenia dôvodu. Výpovedná doba je v tomto prípade 15 dní a začína plynúť dňom, v ktorom bola písomná výpoveď doručená druhej zmluvnej strane.
2. Zamestnávateľ môže dohodu o pracovnej činnosti okamžite skončiť, ak zamestnanec:

a) bol právoplatne odsúdený za úmyselný trestný čin,

b) závažným spôsobom porušil pracovnú disciplínu.

1. Zamestnanec môže dohodu o pracovnej činnosti okamžite skončiť, ak:

a) je bezprostredne ohrozený jeho život alebo zdravie,

b) podľa lekárskeho posudku nemôže ďalej vykonávať prácu bez vážneho ohrozenia

svojho zdravia a zamestnávateľ ho do 15 dní odo dňa predloženia tohto posudku nepreradil na inú pre neho vhodnú prácu,

c) mu zamestnávateľ nevyplatil dojednanú odmenu alebo jej časť do 15 dní po uplynutí splatnosti.

**Článok VII**

**Osobitné ustanovenia**

1. Zamestnanec sa zaväzuje vykonávať dohodnutú prácu osobne, riadne a včas a dodržiavať podmienky dohodnuté zmluvnými stranami pre výkon práce, alebo vyplývajúce pre výkon práce zo všeobecne záväzných právnych predpisov.
2. Zamestnanec je povinný zachovávať mlčanlivosť o skutočnostiach, ktoré sa dozvedel pri výkone zamestnania u zamestnávateľa, alebo v súvislosti s ním. Uvedené skutočnosti nesmie oznamovať ani inak sprístupniť tretím osobám. Zamestnanec tiež vyhlasuje, že skutočnosti, ktoré sa dozvie pri výkone zamestnania u zamestnávateľa alebo v súvislosti s ním, nebude zneužívať vo svoj prospech ani v prospech tretích osôb a tieto skutočnosti bude využívať len v rámci pracovnej činnosti pre zamestnávateľa.
3. Zamestnanec podpisom tejto dohody potvrdzuje, že bol oboznámený s vnútornými predpismi zamestnávateľa o bezpečnosti a ochrane zdravia pri práci, s protipožiarnymi predpismi, s právami a povinnosťami, ako aj s inými skutočnosťami nevyhnutnými pre riadny výkon jeho práce.

**Článok VIII**

**Záverečné ustanovenia**

1. Zamestnanec vyhlasuje, že pri vzniku pracovného pomeru bol v zmysle článku 13 Nariadenia Európskeho Parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES – všeobecné nariadenie o ochrane údajov a v súlade s ustanovením § 41 zákonníka práce riadne informovaný o spracovaní jeho osobných údajov v súvislosti s pracovným pomerom a o právach s tým spojenými. Zamestnanec sa zároveň zaväzuje, že bude zamestnávateľa bezodkladne informovať o zmene akýchkoľvek osobných údajov zamestnanca, ktoré zamestnávateľ spracúva v súlade s touto zmluvou a jeho zákonnými povinnosťami.
2. Túto dohodu je možné meniť iba na základe dohody oboch účastníkov dohody formou písomných číslovaných dodatkov podpísaných obidvoma účastníkmi dohody.
3. Ostatné práva a povinnosti účastníkov dohody vyplývajúce z tejto dohody, ktoré nie sú v dohode výslovne upravené, sa spravujú ustanoveniami Zákonníka práce a ostatnými všeobecne záväznými právnymi predpismi.
4. Dohoda je podpísaná vo dvoch vyhotoveniach, po jednom pre každého účastníka dohody.
5. Dohoda nadobúda platnosť a účinnosť dňom jej podpísania oboma účastníkmi dohody.
6. Účastníci dohody vyhlasujú a potvrdzujú, že súhlasia s obsahom dohody, že táto dohoda vyjadruje ich skutočnú, vážnu a slobodnú vôľu a že túto dohodu neuzavreli ani v tiesni ani za nápadne nevýhodných podmienok. Na znak toho zmluvné strany túto dohodu vlastnoručne podpisujú.

V ........................., dňa .........................

Zamestnávateľ: Zamestnanec:

....................................................... .......................................................

*Obchodné meno Meno a priezvisko*

konajúci*:* .........................*, funkcia (uviesť funkciu osoby konajúcej v mene zamestnávateľa, napr. konateľ)*